钦定古今图书集成/明伦汇编/官常典/第667卷 > 萧用道
## 钦定古今图书集成/明伦汇编/官常典/第667卷 > 萧用道

按《明外史董子庄传》：“用道，泰和人。建文中，举怀才抱
德，诣阙试文章，擢靖江王府直史，召入翰林，修《类要》。
燕师渡淮，与周是修同上书指斥用事者。永乐初，预
修《太祖实录》，改右长史，从王之国桂林，尝为王陈八
事，曰慎起居，寡嗜欲，勤学问，养德性，简鞭扑之刑，无
侵下人利。尝接府寮以通群情，简择谨厚之人以备”
差遣。又作《端礼》《体仁》《遵义》《广智》四门箴以献，人服其
切直。久之，以疾乞归。成祖怒，贬宣府鹞儿岭巡检，卒。
子晅。